බියකරු රාත්‍රිය ගෙවී ගොස් තවත් උදෑසනකට එළිවී තිබිණ. ශීතල දරාගත නොහැකිව මුළු රැය පුරා ගැහෙමින් තිබූ සිරුරේ මස් පිඩු අක්‍රිය වූවා වැනිය. කෙසේ හෝ මේ දරුණු ශීතලයෙන් මිදී යා යුතුය. ගත ඇඳි තෙත ඇඳුම් තවමත් ඒ අයුරින්මය. කිසියම් ගම්මානයක් සොයාගොස් තම කුසට ආහාර හා ගතට උණුසුම දෙන ඇඳුම් සපයා ගත හැකි නොවුවහොත් කුමක් සිදු විය හැකිද? අතන මෙතන දමා තිබූ තම දේවල් ඔලොගුවට දමා, හිස්වැස්මට උඩින් පිදුරු තොප්පිය හිස පැළඳ ගල්ගුහාවෙන් එළියට ආවද පය තැබුණේ හිමකුඩු වලින් පිරී ගිය හිමතලාව මතටය. කෙසේ හෝ ගමන ඉක්මන් කළහොත් සිරුර උණුසුම් වී කිසියම් ප්‍රාණවත් බවක් දැනෙතැයි ඔහුට සිතින.
සිතල දර ගත නොහැකිව මුළු රැය පුරා ගැහෙමින් තිබුනේ කුමක්ද ?
සිරුරේ මස් පිඩු